Dedinky

Dedinky (, ) sú obec na Slovensku v okrese Rožňava.

Polohopis 
Obec v Hnileckej doline pri brehoch vodnej nádrže Palcmanská Maša vznikla v roku 1933 zlúčením obcí Imrichovce a Štefánovce.

Doprava 
 vlakom: z Banskej Bystrice cez zastávku Dobšinská ľadová jaskyňa (15 km) alebo z Margecian
 autobusom: z Popradu (41 km) cez Vernár (25 km) a zo Spišskej Novej Vsi (33 km)

Vodné plochy 
Palcmanská Maša (vodná nádrž)

Kultúra a zaujímavosti

Pamiatky 
 Rímskokatolícky kostol Nanebovzatia Panny Márie, jednoloďová barokovo-klasicistická stavba so segmentovým ukončením presbytéria a vežou tvoriacou súčasť jej hmoty z rokov 1833-1835. Interiér je zaklenutý pruskými klenbami. Nachádza sa tu murovaná empora s organom. Stavba má hladké fasády, veža vystupujúca z fasády v podobe rizalitu je ukončená barokovou helmicou s laternou. Zariadenie kostola je historizujúce, hlavný oltár z rokov rokov 1912-1917 je dielom tirolského rezbára Ferdinanda Stuflessera. Ďalej sa tu nachádza bočný oltár sv. Anny z prvej polovice 19. storočia. Výmaľba kostola je dielom rožňavského maliara Júliusa Adama.

Turizmus 
Neďaleko sa nachádzajú Stratená (11 km), Dobšiná (13 km), Mlynky (7 km), cez Zejmarskú roklinu je prístup na Geravy a ďalej je možné pešou túrou dôjsť cez Sokoliu dolinu alebo Kyseľ na Kláštorisko alebo cez dolinu Bieleho potoka na Čingov (39 km).

Občianska vybavenosť 
Záchranná stanica Horskej záchrannej služby, terénna stanica a IS Správy Národného parku Slovenský raj, tel.:058/7981137

Referencie

Externé odkazy 
 Oficiálna stránka obce
 Rožňava a okolie- turistické zaujímavosti v obci
Dedinky - informácie, trasy, fotogaléria

 
Obce okresu Rožňava
Rekreačné strediská na Slovensku